b'\n_START_ARTICLE_\nRT\n_START_SECTION_\nKritik af RT\n_START_PARAGRAPH_\nRT bliver ofte kritiseret for at sende partiske nyheder med en pro-russisk agenda. RT har generelt problemer med at have kilder p\xc3\xa5 det de rapporterer, som fuldt ud d\xc3\xa6kker de nyheder, de bringer og bliver ogs\xc3\xa5 kritiseret for at rapportere om konspirationsteorier som om, de var sande. Media Bias Fact Check skriver, at man burde som udgangspunkt fakta-tjekke alle nyheder, som bliver bragt af RT. Liz Wahl, en tidligere journalist ved RT, har udtalt, at RTs m\xc3\xa5l ved at sende i USA er at skabe splittelser i befolkningen og f\xc3\xa5 befolkningen til at miste tilliden til de offentlige institutioner i deres land. Derudover er nyhedsnetv\xc3\xa6rket ogs\xc3\xa5 blevet anklaget for at bryde de britiske regler om partiskhed, da de rapporterede om brugen af kemiske v\xc3\xa5ben i Salisbury, der blev udf\xc3\xb8rt af to russere, som formenligt havde f\xc3\xa5et giften novichok fra den russiske stat. Vladimir Putin, som er Ruslands pr\xc3\xa6sident, mener dog, at RT ikke har noget specielt bias, men at m\xc3\xa5let er at bringe nyheder, som bryder med det monopol, som den anglo-saksiske verden har p\xc3\xa5 nyhedsstr\xc3\xb8mmene. Andrey Illarionov, en tidligere r\xc3\xa5dmand for Vladimir Putin, har dog kaldt kanalen "Den bedste russiske propagandamaskine". Den russiske regering, ledt af Putin, har inkluderet ANO TV-Novosti, som er moderselskabet til RT, i listen over strategisk vigtige organisationer for Rusland.'